*Základná škola s materskou školou Nižná, Nová doba 482, 027 43 Nižná*

**POKYNY PRE ZÁKONNÝCH ZÁSTUPCOV A ŽIAKOV**

**PO NÁSTUPE DO ŠKOLY**

**od 19.04.2021 v ZŠ s MŠ Nižná spracované na základe rozhodnutia ministra školstva z 12. apríla 2021 pod číslom 2021/12811:1-A1810**

 Riaditeľ ZŠ s MŠ Nižná vydáva tieto pokyny zahrnuté v Pláne adaptačného obdobia vzdelávania žiakov školy zamerané na pedagogickú časť k postupnému návratu do škôl, prechodu z dištančnej výučby na prezenčnú výučbu a k adaptácii žiakov v škole na základe odporúčaní MŠVVaŠ SR a ŠPÚ s účinnosťou od 19.4.2021. Adaptačným procesom musí prejsť každá trieda po návrate do školy v dĺžke **dvoch týždňov.**

 Tieto pokyny sa môžu meniť dodatkami na základe rozhodnutia ministra školstva, príslušného RÚVZ, rozhodnutia riaditeľa školy po súhlasnom stanovisku zriaďovateľa vo vzťahu k celoštátnemu/regionálnemu Covid automatu/epidemiologickej situácie na škole.

 Ak sa obmedzí alebo preruší prevádzka školy na základe opatrení príslušných orgánov z dôvodu ochorenia COVID-19 alebo podozrenia na ochorenie COVID-19, považuje sa to za mimoriadne prerušenie školského vyučovania v škole, to platí aj ak ide o obmedzenie prevádzky vo vzťahu k jednej triede alebo k viacerým triedam.

 ZŠ s MŠ v Nižnej v takomto prípade zabezpečí pre žiakov dištančné vzdelávanie obvyklým/zaužívaným spôsobom.

***Formy vzdelávania žiakov v ZŠ s MŠ Nižná***

**V termíne od 19. do 23. apríla 2021** sa vzdelávanie žiakov 2. stupňa základných škôl realizuje kombinovanou formou nasledovne:

* 8. – 9. ročník: prezenčná forma vzdelávania
* 5. – 7. ročník: dištančná forma vzdelávania
* 1. – 4. prezenčná forma vzdelávania.

**Od 26.4.2021** sa formy vzdelávania žiakov 2.stupňa základných škôl určujú v závislosti od epidemiologickej situácie na regionálnej úrovni podľa COVID automatu nasledovne:

* **IV. stupeň varovania (čierna farba):** dištančné vzdelávanie žiakov 2. stupňa vo všetkých ročníkoch. Žiaci 1. stupňa prezenčne.
* **III. stupeň varovania (bordová farba):** Kombinovaná forma vzdelávania:
* dištančné vzdelávanie žiakov 5. – 7. ročníka
* prezenčné vzdelávanie žiakov 8. – 9. ročníka
* prezenčné vzdelávanie žiakov 1. – 4. ročníka
* **II. a nižší stupeň varovania (červená farba)**: Prezenčná forma vzdelávania pre všetkých žiakov školy.

**,,To znamená, že každý týždeň v stredu ráno po zverejnení COVID mapy na nasledujúci týždeň budeme rodičov informovať, ako sa žiaci učia!“**

 **Hlavné pravidlá a postupy adaptačného obdobia, ktoré budeme po nástupe žiakov do školy uplatňovať a dodržiavať:**

- pravidelné hodiny s triednym učiteľom,

- pohybové a aktivity vo vonkajšom prostredí,

- nehodnotenie a neklasifikácia žiakov v adaptačnom období.

**Záväzné pravidlá a postupy adaptačného obdobia, ktoré budeme po nástupe žiakov do školy uplatňovať a dodržiavať**:

- prvý týždeň podporiť socializáciu a hodiny s triednym učiteľom,

- prvý týždeň realizovať bez skúšania, hodnotenie žiakov len slovne,

- prvé dva týždne nepísať testy, písomky a pod. a podporiť tak postupný návrat do obvyklého režimu.

***Testovanie po návrate do školy***

1. Žiak môže nastúpiť do školy len s **negatívnym výsledkom antigénového, prípadne PCR testu** a tiež s **negatívnym výsledkom antigénového, prípadne PCR testu** aspoň jedného zákonného zástupcu. Zákonný zástupca vyplní na stránke **EduPage** čestné vyhlásenie o bezinfekčnosti, ktoré nájdete v module Žiadosti/Vyhlásenia pod číslom **8a**. Ako prílohu je potrebné pridať scan/fotografiu výsledku testu žiaka aj zákonného zástupcu.

2. Platnosť testu zamestnancov, zákonných zástupcov i žiakov, u ktorých je vyžadovaný, platí 7 kalendárnych dní podľa aktuálnych pravidiel COVID AUTOMATU a vyhlášky Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Triedny učiteľ overuje splnenie podmienky negatívneho výsledku testu hlavne prostredníctvom príslušného čestného vyhlásenia predloženého od zákonných zástupcov (ak nie sú vyňatí na základe výnimky z uznesenia vlády SR alebo z vyhlášky Úradu verejného zdravotníctva SR z testovania), ktorého prílohou je kópia negatívneho testu na COVID-19. Na základe vydanej vyhlášky Úradu verejného zdravotníctva SR je stanovené oprávnenie pre prevádzkovateľa školy pri vstupe do prevádzky overovať splnenie podmienky formou požadovania predloženia príslušného dokladu – potvrdenia o výsledku testu na COVID-19 výlučne k nahliadnutiu, nie archivácii.

3. V sobotu môžete využiť testovanie v MOM aj v našej obci.

***Školská dochádzka***

 V prípade, ak zákonný zástupca žiaka neabsolvuje testovanie a z tohto dôvodu sa jeho dieťa

nebude zúčastňovať prezenčného vyučovania, tak škola eviduje neprítomnosť žiaka podľa

týchto podmienok:

1. ospravedlní absenciu žiakovi, ak je táto zákonným zástupcom riadne nahlásená z dôvodu

netestovania zákonného zástupcu žiaka a zároveň zabezpečuje kontakt so školou ohľadne

vzdelávania svojho dieťaťa, ktoré bude prebiehať formou zadávania úloh ako je obvyklé pri

chorobe dieťaťa alebo formou dištančného vyučovania, ak má na to škola kapacitné možnosti.

Ak tak zákonný zástupca neurobí v priebehu 5 dní školského vyučovania, je to považované za

zanedbávanie povinnej školskej dochádzky a riaditeľ školy bude kontaktovať ÚPSVAR SR s

hlásením o jej zanedbávaní,

2. ak neprítomnosť na prezenčnom vyučovaní bude dlhšia ako 15 vyučovacích dní a rodič

nezabezpečí kontakt so školou podľa bodu 1, žiak môže byť komisionálne preskúšaný z učiva

daného ročníka.

***Pokyny pre zákonných zástupcov žiaka***

1. Zodpovedá za doručenie čestného vyhlásenia o bezinfekčnosti buď v tlačenej alebo

elektronickej verzii.

2. Okrem bežných vecí zabezpečí žiakovi respirátor a balík hygienických vreckoviek.

3. Zodpovedá za dodržiavanie hygienicko-epidemiologických opatrení pri príchode, príp.

sprevádzaní žiaka do školy a pri odchode žiaka zo ZŠ.

4. Pri ceste do školy sa riadi opatreniami ÚVZ SR a pokynmi RÚVZ; sprevádzajúce osoby sa

nepohybujú vo vnútorných priestoroch školy a minimalizuje zhromažďovanie sa osôb a

kontakt medzi osobami pred budovou školy, ostatnými vonkajšími priestormi školy a v jej

areáli.

5. Zákonný zástupca nevstupuje do budovy školy, v prípade potreby kontaktuje vrátnika-informátora.

6. V prípade, že u dieťaťa je podozrenie alebo potvrdené ochorenie na COVID\_19, bezodkladne

o tejto situácii informuje príslušného vyučujúceho a vedenie školy.

7. Bezodkladne nahlási karanténu, ak bola dieťaťu nariadená lekárom všeobecnej zdravotnej

starostlivosti pre deti a dorast alebo miestne príslušným regionálnym hygienikom.

8. Za týchto podmienok je dieťa zo školy vylúčené.

***Pokyny súvisiace s prevádzkou zariadenia spoločného stravovania***

 Školské stravovanie bude zabezpečené iba pre žiakov, ktorí sa zúčastňujú prezenčnej formy vyučovania. Žiaci sa na stravovanie odhlasujú najneskôr do piatku 16.04.2021 do 08.00 hod, aby vedúca školskej jedálne vedela objednať potraviny na pondelok.

 **Prajem veľa úspechov a sily, zdravia a pokoja na tejto ťažkej spoločnej ceste životom nám všetkým, rodičom, žiakom, kolegom!!!**

 **Mgr. Ľubomír Ivan**

 **riaditeľ**